Document ID: 32004R1273

UREDBA KOMISIJE (ES) št. 1273/2004
z dne 12. julija 2004
o preložitvi končnega datuma setve določenih poljščin na določenih območjih Skupnosti v tržnem letu 2004/2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1251/1999 z dne 17. maja 1999 o ureditvi sistema podpore za pridelovalce določenih poljščin (1) in zlasti člena 9,
ob upoštevanju naslednjega:
(1)
Člen 8(2) Uredbe (ES) št. 1251/1999 določa, da mora proizvajalec, da bi izpolnil pogoje za pridobitev plačila na površino, posejati semena najkasneje do 31. maja pred relevantno žetvijo.
(2)
Zaradi posebnih vremenskih razmer v letošnjem letu v primeru določenih poljščin v Italiji in Španiji ter določenih regij na Finskem, v Franciji, na Portugalskem in na Švedskem ne bo mogoče upoštevati končnih datumov setve.
(3)
V teh razmerah je treba rok za setev določenih poljščin za tržno leto 2004/2005 preložiti.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Končni datumi setve za tržno leto 2004/2005 so določeni v Prilogi za navedene poljščine in regije.
Člen 2
Ta uredba začne veljati tretji dan po objavi v Uradnem listu Evropske unije.
Nanaša se na pridobitev plačila na površino za tržno leto 2004/2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. julija 2004

Labels: 5
6